1984年簽訂《中英聯合聲明》後，香港政府喺1985年推行《公民教育指引》，強調以滲透形式推行公民教育。殖民地政府於1995年成立公民教育工作小組，屬下嘅課程發展議會更喺翌年發表新嘅《學校公民教育指引》，除咗加入民主、自由、平等、人權同法治等政治元素外，更強調以批判思考及解決問題嘅技能來認識社會、民族國家和世界，祈望可以作出合理嘅判斷。